Den teknisk stærke Michael Hay-Schmidt startede oprindeligt med at spille i serieklubben [[Egevolden Idræts Club]]s fodboldafdeling. Sidenhen blev det til ophold i [[Hvidovre Idrætsforening|Hvidovre IF]] og [[Boldklubben Frem]], før han skiftede til en anden københavnsk klub [[Hellerup Idrætsklub|HIK]]. Her endte han med at spille i et par sæsoner (blandt andet som anfører) og blev undervejs udtaget til [[Team Amnesty International]] holdet i velgørenhedskampen mod [[FC København]] den [[11. december]] [[2001]]. Han forlod imidlertid delvist topfodbolden i det meste af 2005/2006 sæsonen efter at være blevet sat fysisk tilbage af en [[kræft]]sygdom. Efter HIK's store tilgang af nye spillere i vinterpausen 2006/2007 blev Michael Hay-Schmidts kontrakt (udløb 1. januar 2007) med klubben dog ikke forlænget. Han valgte efterfølgende at skifte til [[Fremad Amager|Boldklubben Fremad Amager]] i [[januar]] [[2007]], som belejligt ligger nær hans bopæl ved [[Sundby Idrætspark]]. Imidlertid blev det et kort bekendtskab, idet han gik til [[Greve Fodbold]] i marts 2007 kort før forårssæsonens start.
Levende_personer